પ્રાપ્ત માહિતી પ્રમાણે વડોદરા શહેરમાં ગચ 15 ઓક્ટોબરના રોજ આઇસ્કીમનો વેપાર કરતા રાજેશભાઇ ચિમનભાઇ બારીયા (રહે. અંબાવ ગામ, ડભોઇ) મિત્ર ભાવેશ સાથે આઇસ્ક્રીમની ઉઘરાણીના રૂપિયા 80 હજાર લઇ મોટર સાઇકલ ઉપર પોતાના ગામ જઇ રહ્યા હતા. દરમિયાન તરસાલી હાઇવે ઉપર દાવત હોટલ પાસે મોટર સાઇકલ ઉપર ધસી આવેલા 4 જેટલા લૂંટારૂઓએ વેપારીની આંખમાં મરચાની ભૂકી નાંખી હતી. અને તેઓ મોટર સાઇકલ ઉપરથી પડી જતાં રૂપિયા 80 હજાર રોકડ મૂકેલ થેલાની લૂંટ ચલાવી ફરાર થઇ ગયા હતા.